บทความนี้เกี่ยวกับละครโทรทัศน์มังกรหยกชุดที่ออกอากาศในปี พ.ศ. 2526 สำหรับละครโทรทัศน์มังกรหยกชุดแรกสุด ดูที่ มังกรหยก (ละครโทรทัศน์ พ.ศ. 2519) สำหรับความหมายอื่น ดูที่ มังกรหยก (แก้ความกำกวม)

**"มังกรหยก ภาค1 (1983)"** (อังกฤษ: The Legend of conder heroes) หรือ "**มังกรหยก ตอน กำเนิดก๊วยเจ๋ง**" ของนักเขียนชื่อดัง กิมย้ง, เป็นงานสร้างของช่องทีวีบี โดยภาคแรกได้ถูกสร้างแบ่งออกเป็น 3 ภาคแยกย่อยด้วยกัน นอกจากจะประสบความสำเร็จสูงสุดในฮ่องกงยังกลายเป็น มังกรหยก ภาค 1 (ก๊วยเจ๋ง) งานสร้างของฮ่องกงที่ประสบความสำเร็จในจีนมากที่สุดมาจนถึงทุกวันนี้และยังเป็นละครที่มีการฉายรีรันในจีนนับครั้งไม่ถ้วนอีกด้วย นำแสดงโดย หวง เย่อหัว, องเหม่ยหลิง, เหมียวเฉียวเหว่ย และ หยาง พ่านพ่าน เป็นเวอร์ชันที่ได้รับยกย่องว่า "**คลาสสิกที่สุด**" และ "**ประสบความสำเร็จมากที่สุด**" เท่าที่มีการสร้างมาในแง่ของละครที่ทรงอิทธิพล อีกทั้งยังทำเรตติ้งความนิยมเฉลี่ยต่อตอนของทั้งสามภาคย่อยสูงถึง 65 จุดเปิด และยังได้เรตติ้งคนดูที่สูงถึง 99% ในฮ่องกงและ 90% ในจีน (ซึ่งสามารถทำลายเรตติ้งเวอร์ชันของภาค 1 ในยุค 70 ที่มีดาราสาว หมีเซียะ รับบทอึ้งย้ง ลงได้สำเร็จ และยังทุบเรตติ้งสูงสุดของละคร เรื่อง "บ้านแตก 家變 1977" ที่นำแสดงโดย วังหมิงฉวน ที่เคยทำ%สถิติสูงสุดไว้ที่ 95%) ส่งให้มังกรหยกชุดนี้กลายเป็นละครชุดที่มีเรตติ้งสูงที่สุดทั้งในเกาะฮ่องกงและจีน, มีการนำไปออกอากาศที่ไต้หวันทางช่องที่สี่ และได้รับความนิยมจากชาวไต้หวันมากเช่นกัน อีกทั้งยังคว้ารางวัลหนึ่งในสามอันดับแรกของละครทีวีบีที่มีเรตติ้งสูงที่สุดทั่วทุกมุมโลก โดยมียอดผู้ชมดูสดผ่านทีวีครั้งแรกทั่วโลกมากกว่า 356 ล้านคนทุกวันนี้ยังติด 10 อันดับละครที่ออกอากาศรีรันซ้ำมากที่สุดในจีนและยังมีคะแนน 92% ใน **douban** ซึ่งสูงกว่างานสร้าง มังกรหยก ในทุกเวอร์ชัน

"มังกรหยก ภาค 1" เวอร์ชันปี 1983 ซึ่งสร้างเรตติ้งสูงถึง 99% ในฮ่องกงของปีนั้นและเมื่อนำไปฉายในจีน ก็ทำเรตติ้งสูงสุด 90% ถือได้ว่าเป็นละครชุดคลาสสิกที่ประสบความสำเร็จที่ไม่มีใครเทียบได้ในประวัติศาสตร์ละครชุดฮ่องกงและจีน อีกทั้งสื่อในมาเลเซียและสิงคโปร์ได้คัดเลือกละครทีวีจีนคลาสสิก 100 เรื่องในศตวรรษที่ 20 และละครมังกรหยกชุดนี้ได้รับเลือกให้เป็นหนึ่งในสิบอันดับแรก

ความสำเร็จจากทั่วโลก เมื่อมีการทยอยออกอากาศไปตามประเทศต่าง ๆ ส่งให้นักแสดงนำ "หวงเย่อหัว" เป็นที่รู้จักในนาม "ก๊วยเจ๋ง" ที่คลาสสิกที่สุดในประวัติศาสตร์ และการแสดงของนางเอก องเหม่ยหลิง ยังได้รับการยกย่องจากผู้ชมมากมายว่า "จะไม่มี อึ้งย้ง หลังจาก องเหม่ยหลิง อีกต่อไป" ซึ่งทั้งคู่ต่างได้รับการยกย่องอย่างสูง เวอร์ชันนี้มีการฉายรีรันในจีน หลายต่อหลายครั้ง นับไม่ถ้วน

อีกทั้งมังกรหยกชุดนี้ยังได้รับความนิยมทางด้านเรตติ้งที่สูงทั่วทวีปเอเชียทั้งในประเทศ จีน, ไต้หวัน, สิงคโปร์, มาเลเซีย, อินโดนีเซีย, เวียดนาม และไทย อีกทั้งยังได้รับรางวัล "**ละครชุดยอดนิยม เหรียญทอง**" ในเทศกาลงาน "**นิวยอร์กฟิล์มเฟสติวัล**" จาก ย่านไชน่าทาวน์ (Chinatown) ใน ประเทศสหรัฐอเมริกา และยังได้รับความนิยมอย่างสูงในชุมชนคนจีนทั่วโลก จากความสำเร็จเป็นอย่างมากของละคร มังกรหยก 1983 ทำให้ดาราสาว องเหม่ยหลิง ได้รับการยกย่องว่าเป็น อึ้งย้ง ที่ประสบความสำเร็จมากที่สุด มาจนถึงปัจจุบัน 

มังกรหยกเวอร์ชันนี้ ถือเป็นละครชุดของ มังกรหยก ที่ประสบความสำเร็จมากที่สุดในนวนิยายของ "กิมย้ง" ที่ถูกนำมาสร้างเป็นละคร และยังเป็นละครที่เรตติ้งสูงที่สุดในชีวิตการเป็นผู้กำกับของผู้กำกับ "หวังเทียนหลิน" อีกด้วย

ละครโทรทัศน์เรื่องนี้เป็นภาคแรก โดยมีภาค 2 ต่อคือเรื่อง มังกรหยก ภาค 2 ตอน กำเนิดเอี้ยก้วย ซึ่งดำเนินเรื่องราว ต่อเนื่องกัน

ล่าสุดเมื่อวันที่ 17 พฤษภาคม พ.ศ. 2565 (2022) ทางแพลตฟอร์มYoukuของจีน จับมือกับ ทีวีบี (TVB) ของฮ่องกง ได้ร่วมกันคัดเลือก 10 ละครคลาสสิกของทีวีบีในทุกยุค ตั้งแต่ยุค 80s,90s,00s,10s (หลายร้อยเรื่อง) โดยคัดเลือกออกมาได้สิบอันดับ ซึ่งใน 10 เรื่อง มีละครมังกรหยกชุดนี้ได้รับเลือกให้เป็นหนึ่งในสิบละครสุดคลาสสิกของสถานีโทรทัศน์ทีวีบี ที่ได้รับรางวัลสำหรับรายการ Youku และ TVB 
นอกจากจะเป็นผลงานเพียงเรื่องเดียวที่สร้างจากบบทประพันธ์กิมย้งทั้งในยุค 70s-90s ที่มีเรตติ้งสูงที่สุดในจีนแล้ว ยังกลายเป็นผลงานเพียงเรื่องเดียวจากบทประพันธ์ของ กิมย้ง (ยุค 70s,80s และ 90s) ที่ได้รับการจัดอันดับสูงในจีนแผ่นดินใหญ่

เนื้อเรื่อง
-----------

ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ เอี้ยคัง' และก๊วยเจ๋งไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 18 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ ก๊วยเจ๋ง ได้ถือกำเนิดขึ้น 

เมื่อก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ เมื่อครบกำหนดวันประลองกับเอี้ยคัง เขาได้เดินทางออกจากมองโกล ระหว่างทาง เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ

นักแสดง
-------

### ตัวละครหลัก

* หวงเย่อหัว รับบท ก๊วยเจ๋ง
* องเหม่ยหลิง รับบท อึ้งย้ง
* เหมียวเฉียวเหว่ย รับบท เอี้ยคัง
* หยางพ่านพ่าน รับบท มกเนี่ยมชื้อ

### โศกนาฏกรรมหมู่บ้านหนิว

* จูเถี่ยเหอ รับบท ก๊วยเซาที
* ซูซิ่งเสวียน รับบท หลีเพ้ง
* เซียะเสียน รับบท เอี้ยทิซิม / มกอี้
* หลี่ซือฉี รับบท เปาเซียะเยียก
* หลิวเจียง รับบท อ้วงง้วนอั้งเลียก

### เจ็ดประหลาดกังน้ำ

* กงไหง รับบท **ค้างคาวเหินหาว** กัวเต็งอัก
* สวี่เส้าสยุง รับบท **บัณฑิตมือวิเศษ** จูชง
* เจิงเหว่ยหมิง รับบท **เทพอาชานัย** ฮั้งปอกือ
* ถานเฉวียนชิ่ง รับบท **คนตัดฟืนเขาทักษิณ** น่ำฮียิ้น
* จวิ้นสยุง รับบท **เมตไตรยยิ้ม** เตียอาแช
* เกาสยุง (คนละคนกับ เกาสง) รับบท **ผู้กล้าซ่อนกลางตลาด** ช้วนกิมฮวด
* ปานปาน รับบท **กระบี่สาวแคว้นเวียด** ฮั้งเซี่ยวย้ง

### จักรวรรดิมองโกล

#### เผ่าคียัต

* ฉินเพ่ย รับบท เจงกิสข่าน เตมูจิน (ทิบักเจ็ง)
* จางเหลย รับบท เจอเป
* เหลียงหงฮว๋า รับบท โจชิ
* กวนหลี่เจี๋ย รับบท จักกาไท
* เหอกุ้ยหลิน รับบท โอโกเด
* ไต้จื้อเหว่ย รับบท เซลุย (ทัวลุ้ย)
* หวงเจ้าสือ รับบท วาเจน (ฮั้วเจ็ง)
* เหลียนเหว่ยเจี้ยน รับบท มูคาลี

#### เผ่าเคอเรอิต

* ถานปิ่งเหวิน รับบท จามูฮา (จาบบักฮะ)
* กวนเจี้ยน รับบท ชางคุน (ซึงคุน)
* หลี่ซู่เจีย รับบท โตวสือ

### ราชสำนักกิมก๊ก

* ถานอี้ชิง รับบท ฮ่องเต้ไถ่ฮั้ว อ้วงง้วนเก็ง
* เยี่ยเทียนสิง รับบท อ้วงง้วนอั้งฮี

#### ยอดฝีมือ

* เฉินตี๋เค่อ รับบท **มังกรประตูผี** ซัวทงที
* หม่าชิ่งเซิง รับบท **มังกรสามหัว** โฮ้วทงไฮ้
* ไป๋เหวินเปียว รับบท **เฒ่าประหลาดเซียนโสม** เนี่ยจื้ออง
* เหอหลี่หนาน รับบท **เพชฌฆาตพันมือ** แพ้เลี่ยงโฮ้ว
* หลิวกั๋วเฉิง รับบท **ประทับรอยมือ** เล่งตี่

#### พรรคฝ่ามือเหล็ก

* สือเจียน รับบท **ฝ่ามือเหล็กลอยน้ำ** คิ้วโชยยิ่ม / ฉือเอิน และ คิ้วโชยตึ๋ง

### สำนักพรตช้วนจิน

* หลี่เจี้ยนชวน รับบท **เทพมัชฌิม** เฮ้งเต่งเอี๊ยง
* ฉินหวง รับบท **เฒ่าทารก** จิวแป๊ะทง

#### เจ็ดนักพรต

* จางอิงไฉ รับบท **นักพรดตั้งเอี๊ยง** เบ๊เง็ก

* หลี่กั๋วหลิน รับบท **นักพรตเซี่ยงจิน** ท้ำชู่ตวน
* ม่ายจื่ออวิ๋น รับบท **นักพรตเซี่ยงแช** เล้าชู่เฮี้ยง
* เซียะหวี่ รับบท **นักพรตเซี่ยงชุน** คูชู่กี
* เหลียงเส้าชิว รับบท **นักพรตเง็กเอี๊ยง** เฮ้งชู่เจ็ก
* เจิ้งฟานเซิง รับบท **นักพรตก่วงเล้ง** ฮักไต้ทง
* เฉิงเข่อเหวย รับบท **แม่ชีเช็งเจ็ง** ซึงปุกยี่

### พรรคกระยาจก

* หลิวตัน รับบท **ยาจกอุดร** อั้งฉิกกง
* กวนต๊ะฉวน รับบท ลู่อู่คา
* อู๋ม่งต๊ะ รับบท ผู้เฒ่าแพ้

### เกาะดอกท้อ

* เจิงเจียง รับบท **มารบูรพา** อึ้งเอี๊ยะซือ
* เฉินเจียอี๋ รับบท พั่งเฮ้ง
* อู่เยี่ยกวง รับบท เค็กเล้งฮวง
* เฉินอันอิ๋ง รับบท เค็กส่า / ส่าโกว

#### ลมทมิฬคู่พิฆาต

* หยางเหยียนถัง รับบท **ศพทองแดง** ตั้งเฮี้ยงฮวง
* หวงเหวินฮุ่ย รับบท **ศพเหล็ก** บ๊วยเถี่ยวฮวง

#### หมู่ตึกคืนเมฆา

* กวนไห่ซัน รับบท **อุปสรรคห้าทะเลสาบ** เล็กเซ่งฮวง
* เหอก่วงหลุน รับบท เล็กฮุ้น
* ฮุ่ยเทียนซื่อ รับบท เล็กกวงเอ็ง
* เฉินซิ่วจู รับบท เที้ยเอี้ยวเกีย

### เขาอูฐขาว

* หยางเจ๋อหลิน รับบท **พิษปัจฉิม** อาวเอี๊ยงฮง
* หวงอวิ่นไฉ รับบท อาวเอี๊ยงโคก

### อาณาจักรต้าหลี่

* หลิวเจ้าหมิง รับบท **ราชันทักษิณ** ฮ่องเต้กงเก๊ก ตวนตี่เฮ้ง / อิดเต็ง
* เจิ้งชิ่งอวี๋ รับบท **เทพคำนวณ** เล้าเอ็ง / เอ็งโกว
* หลงเทียนเซิง รับบท **ชาวประมงแห่งเตี่ยมชัง** ซู่ตังซัว
* เฉินกั๋วเฉวียน รับบท **ตัดฟืน** เตียเซี่ยวซิว
* เจียวสยุง รับบท **กสิกร** บู๊ซาทง
* เฉิงซือจวิ้น รับบท **บัณฑิต** จูจื้อลิ้ว

เรตติ้งสูงสุดและรางวัล
----------------------

มังกรหยกชุดนี้ ประสบความสำเร็จทางด้านเรตติ้งมากที่สุด เท่าที่มีการสร้างเป็นละครมาทั้งหมด และยังคงเป็นเวอร์ชันที่เรตติ้งประสบความสำเร็จมากที่สุดทั่วเอเชียทั้งในฮ่องกง จีน ไต้หวัน สิงคโปร์ มาเลเซีย อินโดนีเซีย เวียดนาม และไทย.จนถึงทุกวันนี้ ยังไม่มี มังกรหยก เวอร์ชัน ไหน ทำลายสถิตินี้ อีกทั้ง ละครชุดนี้ยังได้รับรางวัล "สิบอันดับละครทีวีบีที่มีเรตติ้งสูงสุดทั่วทุกมุมโลก โดยอยู่ในอันดับ 3:-

* 1.เรตติ้งสูงสุดในฮ่องกง 99% ของยอดผู้ชมทั้งเกาะ กลายเป็นมังกรหยกเวอร์ชันที่มียอดผู้ชมละคร อันดับ 1 ตลอดกาล
* 1.เรตติ้งสูงสุดในประเทศจีน 90% ของยอดผู้ชมทั้งประเทศ กลายเป็นมังกรหยกเวอร์ชันที่มียอดผู้ชมละคร อันดับ 1 ตลอดกาล
* เป็นมังกรหยกเวอร์ชันที่ได้รับความนิยมสูงสุด อันดับ 1 ตลอดกาลในประเทศ มาเลเซีย โดยติดอันดับ 5 จาก 100 อันดับละครซีรีส์ยอดนิยมสูงสุดตลอดกาลในประเทศมาเลเซีย
* เป็นมังกรหยกเวอร์ชันที่ได้รับความนิยมสูงสุด อันดับ 1 ตลอดกาลในประเทศสิงค์โปร์ โดยติดอันดับ 6 จาก 100 อันดับละครซีรีส์ยอดนิยมสูงสุดตลอดกาลในประเทศสิงค์โปร์

มาจนถึงทุกวันนี้ ก็ยังไม่มี มังกรหยกเวอร์ชันไหนที่มียอดผู้ชมสูงเท่ากับเวอร์ชันนี้

### รางวัลและการยกย่อง

* ปีพ.ศ. 2526 ละครชุด "มังกรหยก" ชนะรางวัล ละครโทรทัศน์ที่มีคนดูเยอะที่สุดประจำปี ในเทศการงาน "ภาพยนตร์และโทรทัศน์" ย่านไชน่าทาวน์ ประเทศอเมริกา
* ปีพ.ศ. 2526 "องเหม่ยหลิง" ชนะรางวัล 10 นักแสดงยอดเยี่ยมแห่งปี (จากบทอึ้งย้ง) ในฮ่องกง
* ปีพ.ศ. 2548 อันดับ 1 จากบทอึ้งย้ง (ชนะ) ในการออกเสียงลงคะแนนทางออนไลน์ ผ่านทาง เว๊ปไซด์ยักษ์ใหญ่ของจีน **Sina.com**
* ในปีพ.ศ. 2549 สำนักข่าวซินหัว ชื่อดังของ ทางการจีน ได้ยกย่อง องเหม่ยหลิง ให้เป็น นักแสดงสาวที่สวมบทบาทตัวละครอึ้งย้งที่ดีที่สุด และไม่มีนักแสดงสาวคนไหนเทียบชั้นได้
* ปีพ.ศ. 2550 องเหม่ยหลิง ชนะการจัดอันดับเป็น "นักแสดงที่สวมบทบาทอึ้งย้งได้ดีที่สุด" ชนะ หมีเซียะ จาก "100 นักแสดงที่สวมบทบาทเป็นตัวละครได้ดีที่สุด" จัดอันดับโดย วงการบันเทิงฮ่องกง (hk.entertainment)
* ปีพ.ศ. 2552 ได้รับรางวัล "ท็อปเท็นละครโทรทัศน์สุดคลาสสิคตลอดกาล" จากงาน CCTV Award
* ปีพ.ศ. 2555 ละครชุด มังกรหยก ได้อันดับ 1 จาก 10 สุดยอดละครชุด ยุค 80s โดย เว๊ปไซด์ชื่อดัง **"spcnet.tv"**
* ปีพ.ศ. 2558 ดาราสาว "องเหม่ยหลิง" ได้อันดับ 1 จาก 10 สุดยอดบทบาทละครนวนิยายกำลังภายใน โดย หนังสือพิมพ์ **Chinese whispers** (อ้างอิงจาก)

| ปีพ.ศ. | เข้าชิง | งานรางวัลและการจัดอันดับ | รางวัลที่ได้รับ | ผล | หมายเหตุ |
| --- | --- | --- | --- | --- | --- |
| 2526 | ละครชุด "มังกรหยก" | งาน "เทศกาลภาพยนตร์และโทรทัศน์" ย่านไชน่าทาวน์ ประเทศสหรัฐอเมริกา | ละครโทรทัศน์เรตติ้งสูงสุดประจำปี (เหรียญทอง) | ชนะ |
| ละครชุด "มังกรหยก" | วงการบันเทิงฮ่องกง โดย (ทีวีบี และหนังสือพิมพ์ the Overseas Chinese Evening) | ละครโทรทัศน์เรตติ้งสูงสุดประจำปี | ชนะ | ยังติด ท็อปเท็น "ละครชุดที่มีเรตติ้งสูงสุดตลอดกาลของฮ่องกง" อีกด้วย |
| "อง เหม่ยหลิง" | 10 ดารานักแสดงยอดนิยมสูงสุดประจำปี (บทอึ้งย้ง) | ชนะ |
| 2528 | ละครชุด "มังกรหยก" | วงการบันเทิงประเทศจีน | ละครโทรทัศน์เรตติ้งสูงสุดประจำปี | ชนะ | ยังติด ท็อปเท็น "ละครชุดที่มีเรตติ้งสูงสุดตลอดกาลของประเทศจีน" อีกด้วย |
| 2533 | ละครชุด "มังกรหยก" | วงการบันเทิงฮ่องกง | "10ละครโทรทัศน์ยอดเยี่ยมแห่งยุค 80s" | ชนะ |
| 2548 | "อง เหม่ยหลิง" | Sina Award ประเทศจีน | บทบาทที่ประทับใจคนจีนมากที่สุด (อึ้งย้ง) | ชนะ | ชนะ เจิ้ง เส้าชิว ในบท ชอลิ่วเฮียง และโจวเหวินฟะ ในเรื่อง เจ้าพ่อเซี่ยงไฮ้ |
| 2549 | "อง เหม่ยหลิง" | "สำนักข่าวซินหัว" 
(China Xinhua News) ประเทศจีน | "นักแสดงสาวที่สวมบทบาทอึ้งย้งที่ดีที่สุด" | ชนะ |
| 2550 | "อง เหม่ยหลิง" | วงการบันเทิงฮ่องกง (hk.entertainment) | "นักแสดงที่สวมบทบาทอึ้งย้งได้ดีที่สุด" | ชนะ | ชนะ หมีเซียะ ในบทเดียวกัน |
| 2552 | ละครชุด "มังกรหยก" | งานรางวัล CCTV Awards จาก "สถานีโทรทัศน์แห่งชาติของประเทศจีน" | "10ละครโทรทัศน์สุดคลาสสิค ตลอดกาล" | ชนะ |
| 2555 | ละครชุด "มังกรหยก" | spcnet.tv ฮ่องกง | "สุดยอดละครชุด ยุค 80s" | ชนะ |
| 2557 | ละครชุด "มังกรหยก" | China Internet Information Center จีน | "สุดยอดละครชุดฮ่องกง ยอดนิยมในต่างปรเทศ" | ชนะ |
| 2558 | "อง เหม่ยหลิง" | หนังสือพิมพ์ **Chinese whispers** จีน | "สุดยอดบทบาทละครนวนิยายกำลังภายใน" (บทอึ้งย้ง) | ชนะ |
|

ผลตอบรับ
--------

ถึงแม้ว่าวรรณกรรม "มังกรหยก" เรื่องนี้จะเคยได้รับการนำมาสร้างเป็น ภาพยนตร์ และ ละครทีวี มาแล้วหลายครั้งก็ตาม แต่ไม่เคยมีครั้งไหนที่จะได้รับความนิยมมากเท่าเวอร์ชัน มังกรหยก 2526 (มากกว่า เวอร์ชันที่นำแสดงโดย ไป่เปียว และ หมีเซียะ) สิ่งที่ทำให้ "มังกรหยก" ผลงานการกำกับฯ ของ "หวังเทียนหลิน" ฉบับนี้เป็นเวอร์ชันที่ได้รับการกล่าวขานว่า "ดี" และ "โด่งดัง" มากที่สุด จนกลายมาเป็น "ความคลาสสิค" มาจากหลายปัจจัยด้วยกันอาทิ ฉากที่ดูสมจริง (เนื่องจากไม่ได้ถ่ายแต่แค่เพียงอยู่ในสตูดิโอ),เทคนิคการต่อสู้ในแบบกำลังภายในที่ดูแข็งแรง มีชั้นเชิง,เพลงประกอบอันไพเราะจากเสียงร้องของ 2 ศิลปิน "หลอเหวิน" และ "เจินหนี" (ภรรยาของซูเปอร์สตาร์หนุ่มแห่ง ชอว์ บราเดอร์ส "ฟู่เซิง") และ การคัดเลือกตัวผู้แสดงที่มีความลงตัวอย่างแท้จริง โดยเฉพาะ 2 นักแสดงนำอย่างดาราหนุ่ม "หวงเย่อหัว" ในบท "ก๊วยเจ๋ง" และ นางเอกสาวผู้ล่วงลับ "องเหม่ยหลิง" ในบท "อึ้งย้ง".จนได้รับการยกย่องจากผู้ชมละครและสื่อต่างๆ มากมายว่า เป็น มังกรหยกภาค1 ที่ดีที่สุดในแง่ของบทหนัง และตัวของนักแสดง และถึงแม้ "มังกรหยก" ชุดนี้จะไม่มีเทคนิคในการถ่ายทำเท่าเวอร์ชัน รุ่นต่อมา, แต่การแสดงที่ยอดเยี่ยมของนักแสดงเช่น อง เหม่ยหลิง,หวง เย่อหัว และเหมียว เฉียวเหว่ย ก็สามารถเอาชนะใจผู้ชมจำนวนมากได้ องเหม่ยหลิง เธอสวมจิตวิญญาณในการเล่นเป็นอึ้งย้งออกมาอย่างเต็มที่ อึ้งย้งในแบบฉบับเธอ ดูเผิน ๆ จะเป็นคนเอาแต่ใจและไม่ค่อยมีเหตุผล แต่เธอสามารถตีความในส่วนดี สามส่วนของอึ้งย้งออกมานั่นคือความฉลาด, น่ารักและมีเสน่ห์ และเธอก็ใช้ความสามารถของเธอถ่ายทอด ตัวละครอึ้งย้ง ออกมาในแบบฉบับของตัวเธอเอง ด้วยไม่ได้เลียนแบบการแสดงของ หมีเซียะ เลย และกลายมาเป็นตำนานอึ้งย้งที่โด่งดังที่สุดบนหน้าจอทีวีจนถึงทุกวันนี้. หวง เย่อหัว ตีความบทตัวละคร "ก๊วยเจ๋ง" ว่าเป็นคนซื่อสัตย์ และมีความมุ่งมั่น อดทน และหวงเย่อหัว ก็ประสบความสำเร็จมากกับบทนี้ ซึ่งในขณะเดียวกันเขาก็สามารถเล่นเป็น ก๊วยเจ๋ง ที่น่ารักและน่านับถือในตัวคน ๆ เดียวกันได้อย่างดีเยี่ยม. เอี้ยคัง รับบทโดยเหมียว เฉียวเหว่ย, เขาสามารถเล่นบทนี้ได้เหมือน เอี้ยคังตามบทประพันธ์ ไม่ว่าจะเป็นบุคลิกลักษณะของเอี้ยคังหรือด้านความร้ายกาจและความสับสนในตัวเอง ซึ่งเขาถ่ายทอดอารมณ์ทั้งหมดออกมาได้ดีมาก.

ละคร "มังกรหยกเวอร์ชันในปีพ.ศ. 2526" เป็น ละครกำลังภายในสุดคลาสสิก ที่เข้าไปนั่งอยู่ในใจผู้ชมทั่วโลก โดยเฉพาะผู้ชมในประเทศจีนมากมายหลายร้อยล้านคน อง เหม่ยหลิง ผู้สวมบทบาทเป็น "อึ้งย้ง" ได้อย่างมีชีวิตชีวาและน่ารักกลายเป็นไอดอลของเด็กและผู้ใหญ่ เธอไม่ใช่ อึ้งย้ง ที่ตรงตามบทประพันธ์ของ "กิมย้ง" แต่ในหัวใจของผู้ชมส่วนใหญ่ อึ้งย้ง คือ อง เหม่ยหลิง และ องเหม่ยหลิง ก็คือ อึ้งย้ง ส่วนคนอื่นๆ ที่เล่น เป็นอึ้งย้ง ก็แค่แสดง ในขณะที่ อง เหม่ยหลิง เธอไม่ได้แสดงเป็น อึ้งย้ง แต่เธอสามารถ ทำให้ อึ้งย้ง กลายเป็น
เธอ.

**Wang Zhiping** หนึ่งในผู้ดูแล บล็อกยักษ์ใหญ่ ของจีน ซินล่าง คอร์ป

หลังจาก อง เหม่ยหลิง แล้ว ก็ไม่มีใครสามารถขึ้นมาแทนที่เธอได้ เหตุผลของความสำเร็จของเธอในบท อึ้งย้ง คือการแสดงที่เป็นธรรมชาติ และเธอกับอึ้งย้ง ก็มีบุคลิกที่คล้ายกัน เธอคือ ไอดอล ในหัวใจของผู้ชมที่ทันดูในยุคของเธอ

การกล่าวหา
----------

มีการกล่าวหาจากคนบางกลุ่มว่า มังกรหยก 1983 ฉบับนี้เป็นเวอร์ชันที่มีการดัดแปลงมากที่สุด ทั้ง ๆ ที่ความเป็นจริง มังกรหยก เวอร์ชันนี้มีการดัดแปลงแค่เพียงบางส่วนเท่านั้น โดยที่ไม่เสียโครงเรื่องหลัก และไม่ได้มากมายอะไรเมื่อเทียบกับ "มังกรหยก 2008"

และในความจริง คือ **มังกรหยก 2008 ฉบับ หลินอีเฉิน งานสร้างของ**ไต้หวัน **คือ มังกรหยกภาคก๊วยเจ๋ง ที่มีการดัดแปลงเนื้อหามากที่สุดของงานสร้าง มังกรหยก ทั้งหมด**

เนื่องจาก องเหม่ยหลิง ประสบความสำเร็จกับบท อึ้งย้ง มากที่สุดและฝั่งรากลึกในใจผู้คนชาวจีนส่วนใหญ่ 

จึงทำให้มีการกล่าวหาแบบนั้นจากคนบางกลุ่มที่เป็นแฟนคลับของ มังกรหยกเวอร์ชันอื่น ที่ไม่พอใจในความสำเร็จของเธอ

แต่ถึงกระนั้น คนกลุ่มนั้นก็ไม่สามารถเปลี่ยนแปลงประวัติศาสตร์ความสำเร็จที่แทัจริงของเธอ

เหง่ยคัง
--------

ความสำเร็จของตัวละคร อึ้งย้ง องเหม่ยหลิง มีส่วนไม่มากก็น้อย มาจากการเขียนบทอันยอดเยี่ยมของ ทีมเขียนบทฝีมือดีของทีวีบี ที่กลั่นกรองมาจากมันสมองที่ชาญฉลาด ของ "เหง่ยคัง" นักประพันธ์ชื่อดังร่วมยุคสมัยกับกิมย้งและโก้วเล้ง ที่เป็นที่ปรึกษาร่วมกับทีมเขียนบทของทีวีบี ทำให้บุคลิก อึ้งย้ง ฉบับ องเหม่ยหลิง มีชีวิตชีวาและสีสัน มากขึ้นทำให้มังกรหยกชุดนี้ดูสนุกยิ่งขึ้น

แต่ที่สำคัญที่สุด คือ การแสดงของ องเหม่ยหลิง ในบท อึ้งย้ง เวอร์ชันนี้ เธอได้หล่อหลอมจิตวิญญาณของตัวละครอึ้งย้งให้เป็นหนึ่งเดียวกับบุคลิกของเธอและะออกมาเป็นธรรมชาติ จนตีบทแตกและชนะใจผู้ชมส่วนใหญ่จนโด่งดังและกลายมาเป็นตำนาน **อึ้งย้งสุดคลาสสิค** จนถึงทุกวันนี้

ในช่วงปีพ.ศ. 2525 (1982) ทางทีวีบี ได้เชิญ เหง่ยคัง เป็นนักประพันธ์ชื่อดัง เข้ามาเป็นที่ปรึกษาและออกไอเดียร่วมกับทีมเขียนบท "มังกรหยก ภาค 1 (1983)"

เพลงประกอบยอดนิยม
-----------------

นอกจากละครจะโด่งดังแล้ว บทเพลงประกอบละครเรื่องนี้ทั้งสามภาคย่อยต่างประสบความสำเร็จด้วยเช่นกัน และได้รับการจัดอันดับโดยนิตยสารชั้นนำและนักฟังเพลงว่า เพลงประกอบละครเรื่องนี้ทั้งสามภาคย่อย ของ **มังกรหยก ภาคก๊วยเจ๋ง 1983** นั้น ไพเราะและกลายเป็นเพลงประกอบละครชุดของ มังกรหยก ที่ถูกจดจำมากที่สุด แม้กระทั่ง มังกรหยก 2017 ฉบับ หลี่อี้ถง รับบท อึ้งย้ง ซึ่งเป็นงานสร้างของจีนแผ่นดินใหญ่ ยังมีการเอาเพลงเปิดตัวยอดนิยมของ มังกรหยก (1983) ฉบับ องเหม่ยหลิง (ไม่ใส่เสียงร้อง) มาทำดนตรีบรรเลงใหม่และนำมาเป็นเพลงไตเติ้ลประกอบเพื่อดึงดูดผู้ชมให้สนใจ และยังเป็นการเรียกความทรงจำในอดีตเมื่อครั้งที่ มังกรหยก ภาคก๊วยเจ๋ง 1983 เคยออกอากาศที่จีนแผ่นดินใหญ่ ได้สร้างความประทับใจและฮิตถล่มทลายที่นั้น

ในอดีตช่วงที่ มังกรหยก ภาคก๊วยเจ๋ง 1983 ออกอากาศ ได้ถูกแบ่งแยกย่อยออกเป็น 3 ภาค ดังนี้

* มังกรหยก ภาคก๊วยเจ๋ง ภาค 1
* มังกรหยก ภาคก๊วยเจ๋ง ภาค 2
* มังกรหยก ภาคก๊วยเจ๋ง ภาค 3

ซึ่งแต่ละภาคมีเพลงไตเติ้ลประกอบของทั้งสามภาคย่อย ไม่เหมือนกัน โดยเฉพาะบทเพลงไตเติ้ลของ มังกรหยก ภาค 1 (ชุด 1 แยกย่อย) เพลงช้าที่ไพเราะและตราตึงผู้ชมละครมาจนถึงทุกวันนี้ เพราะเป็นการขับร้องประสานเสียงคู่ระหว่าง **หลอเวิน** กับ **เจนนี่** (ภรรยาของ ฟู่เซิง) ทำได้อย่างสมบูรณ์แบบ

ในช่วงที่ มังกรหยก 1983 (ภาค 1-3 แยกย่อย) ออกอากาศในฮ่องกง นอกจากละครจะโด่งดังมากแล้ว อัลบั้มเพลงประกอบละครชุดนี้ ก็โด่งดังไม่แพ้กัน **โดยมีเพลงไตเติ้ลในภาค 2 กับ 3 ขึ้นชาร์ตอันดับหนึ่งรายสัปดาห์ ของ ไชนิส เพลงป็อป ชาร์ต (Chinese Pop Chart) โดย Radio Television Hong Kong อีกทั้งอัลบั้มยังมียอดขายระดับ แพลตตินั่ม ในฮ่องกง อีกด้วย**

ในปีพ.ศ. 2532 (1989) นักวิจารณ์ดนตรีชื่อดังในฮ่องกง คือ **หวงจื้อหัว (黃志華)** ได้คัดเลือกอัลบั้มเพลงคลาสสิกของจีนที่เขาชื่นชอบในช่วงยุคทศวรรษ 80s (1980-1989) และอัลบั้มนี้ได้รับเลือกให้เป็นหนึ่งในนั้น 

ในปีพ.ศ. 2553 (2010) มังกรหยก ภาคก๊วยเจ๋ง 1983 (The Legend of the Condor Heroes 1983) ได้รับเลือกให้รับรางวัล **ไชนิสโกวเด้นเมโลดี้ (Chinese Golden Melody Award)** เป็นเวลา 30 ปี ของละครมังกรหยก 1983 ชุดนี้ และได้รับรางวัลอันทรงคุณค่านี้ โดยให้เหตุผลว่า

"**บทเพลงช้าละครเรื่องนี้ไพเราะเกินขีดจำกัดของเพลงประกอบละครทีวีทั่วไป และเป็นการผสมผสานที่ลงตัวของ ท่วงทำนอง(บรรยากาศ) และอารมณ์เพลง (ความละเอียดอ่อน)**"

การฉายทางทีวีในเมืองไทย
-----------------------

ละคร มังกรหยก ชุดนี้ประสบความสำเร็จสูงสุดทั่วเอเชีย รวมถึงในประเทศไทยด้วย

สำหรับการออนแอร์ลงจอทีวีช่องหลัก ในเมืองไทย มี 3 ครั้งด้วยกัน

1. เริ่มออนแอร์ครั้งแรกในเดือนสิงหาคม ปีพ.ศ. 2526 เวลา 21.30-22.30 ทางช่อง 3 เรตติ้งประสบความสำเร็จมาก ส่งให้ดาราสาว องเหม่ยหลิง โด่งดังมากกับบท อึ้งย้ง จนต้องบินมาโชว์ตัวเมืองไทยช่วงเดือน ธันวาคม ของปีเดียวกันทันที

2. ปลายปีพ.ศ. 2528 ช่วงเย็นเวลา 17:00-18:00 เป็นการฉายอีกครั้งเพื่อเป็นการอำลาอาลัยหลังจากดาราสาว องเหม่ยหลิง ผู้สวมบทบาท อึ้งย้ง เวอร์ชันนี้ ได้เสียชีวิตลงอย่างกระทันหันในปีนั้น

3.ฉายซ้ำอีกครั้งช่วงเย็นเวลา 16:30-17:10 กลางปีพ.ศ. 2536 เป็นการฉายครบรอบ 10 ปี ความสำเร็จของ มังกรหยก ชุดนี้

ส่วนครั้งอื่น ๆ นอกเหนือจากการฉายทางช่องหลักแล้ว ยังมีการฉายทาง เคเบิล และ ทางยูทูป

อ้างอิง
-------

1. ↑  电影聚焦. "สิบอันดับละครของทีวีบี ที่มียอดคนดูสูงสุดทั่วเอเชีย". โดย ทีวีบีโทรทัศน์ไต้หวัน. สืบค้นเมื่อ January 3, 2022.
2. ↑  澎湃新闻 (2022-02-18). "ติด 10 อันดับเล่นซ้ำบ่อยที่สุดในจีน". *news.ifuun.com*. สืบค้นเมื่อ 2021-11-27.
3. ↑  "เบื้องหลังการสร้างละครมังกรหยก 1983 และเรตติ้งเฉลี่ย". *news.kbbs*. 2022-05-02. สืบค้นเมื่อ 2021-11-27.
4. ↑  "二มาเลย์เซียและสิงค์โปร์ เลือก มังกรหยกชุดนี้ เป็นสิบอันดับแรก ละครยอดนิยมในยุคศตวรรษ 20" (ภาษาอังกฤษ). สืบค้นเมื่อ 2022-04-30.
5. ↑  "100 อันดับละครฺฮ่องกง（1970-2000）ในมาเลย์เซีย และ สิงคโปร์". *豆瓣(手机版)*. สืบค้นเมื่อ 2022-05-01.
6. ↑  澎湃新闻 (2017-11-29). "การยกย่องก๊วยเจ๋งและอึ้งย้ง 1983". *news.epochtimes.com*. สืบค้นเมื่อ 2021-11-27.
7. ↑  "อึ้งย้งที่ดังที่สุด". โดย sohu. พฤศจิกายน 13, 2560. สืบค้นเมื่อ กรกฎาคม 5, 2561. `{{cite web}}`: ตรวจสอบค่าวันที่ใน: `|accessdate=` (help)
8. ↑  ""จัดอันดับอึ้งย้ง ที่เล่นดีที่สุด" โดย หนังสือพิมพ์ Apple Daily ของ ฮ่องกง และ ไต้หวัน". โดย "chinanews". พฤษภาคม 27, 2554. สืบค้นเมื่อ กรกฎาคม 5, 2561. `{{cite web}}`: ตรวจสอบค่าวันที่ใน: `|accessdate=` (help)
9. ↑  หมวด: บันเทิงเอเชีย (กุมภาพันธ์ 26, 2560). "เปรียบเทียบ อึ้งย้ง องเหม่ยหลิง". โดย "ข่าวสด ". สืบค้นเมื่อ กรกฎาคม 5, 2561. `{{cite web}}`: ตรวจสอบค่าวันที่ใน: `|accessdate=` (help)
10. ↑  "มังกรหยกฉบับพ.ศ. 2526". *โดย sohu*. สืบค้นเมื่อ สิงหาคม 24, 2561. `{{cite web}}`: ตรวจสอบค่าวันที่ใน: `|accessdate=` (help)
11. ↑  หมวด: บันเทิงเอเชีย (กรกฎาคม 15, 2561). "เวอร์ชัน ตำนาน". โดย "ข่าวสด ". สืบค้นเมื่อ สิงหาคม 24, 2561. `{{cite web}}`: ตรวจสอบค่าวันที่ใน: `|accessdate=` (help)
12. ↑  หมวด: บันเทิงเอเชีย. ""สุดยอดละครชุด ยุค 80s"". โดย "spcnet ". สืบค้นเมื่อ มกราคม 22, 2562. `{{cite web}}`: ตรวจสอบค่าวันที่ใน: `|accessdate=` (help)
13. ↑  หมวด: บันเทิงเอเชีย. ""เวอร์ชันมังกรหยก ที่มีเรตติ้งสูงสุดในประเทศสิงคโปร์"". โดย "remembersingapore ". สืบค้นเมื่อ มกราคม 22, 2562. `{{cite web}}`: ตรวจสอบค่าวันที่ใน: `|accessdate=` (help)
14. ↑  หมวด: บันเทิงเอเชีย (May 17, 2022). "Youku เลือก 10 ละครชุดคลาสิกทีวีบี". โดย "hk01 ". สืบค้นเมื่อ May 29, 2022.
15. ↑  电影聚焦. "สิบอันดับละครของทีวีบี ที่มียอดคนดูสูงสุดทั่วเอเชีย". โดย ทีวีบีโทรทัศน์ไต้หวัน. สืบค้นเมื่อ January 3, 2022.
16. ↑  Syzhgrgg (ตุลาคม 13, 2560). ""มังกรหยก 1983 เรตติ้งสูงสุด"". โดย Baidu. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
17. ↑  ""เรตติ้งสูงสุด" ของเวอร์ชันมังกรหยก". โดย Read01. กุมภาพันธ์ 27, 2559. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
18. ↑  "เรตติ้ง "มังกรหยก 1983 ในประเทศจีน"". โดย wenxuecity. มีนาคม 28, 2558. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
19. ↑  "เรตติ้ง "มังกรหยก ในประเทศจีน"". โดย backchina. มีนาคม 29, 2558. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
20. ↑  ""100 ละครโทรทัศน์ที่เรตติ้งสูงสุดตลอดกาล ในประเทศมาเลเซียและสิงคโปร์"". โดย ตรงหมวดรางวัลในประวัติของเธอบนวิกี. สืบค้นเมื่อ กรกฎาคม 19, 2561. `{{cite web}}`: ตรวจสอบค่าวันที่ใน: `|accessdate=` (help)
21. ↑  "เว๊ปผู้จัดการ" (สิงหาคม 9, 2549). ""10 ยอดฝีมือบนเวทีการแสดงของโลกบันเทิงมังกร ที่หาผู้อื่นเทียบชั้นได้ยาก". โดย "สำนักข่าวซินหัวของ ทางการจีน". สืบค้นเมื่อ กรกฎาคม 18, 2561. `{{cite web}}`: ตรวจสอบค่าวันที่ใน: `|accessdate=` (help)
22. ↑  ""100 นักแสดงที่สวมบทบาทเป็นตัวละครได้ดีที่ที่สุดในวงการบันเทิง". โดย วงการบันเทิงฮ่องกง. พฤศจิกายน 27, 2550. คลังข้อมูลเก่าเก็บจากแหล่งเดิมเมื่อ 2019-01-14. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
23. ↑  ""บทบาทที่ประทับใจคนจีนมากที่สุด"". โดย Sina. พฤศจิกายน 27, 2548. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
24. ↑  PETER, WANG (กันยายน 13, 2558). ""องเหม่ยหลิง ได้อันดับหนึ่งจาก สิบอันดับสุดยอดบทบาทละครนวนิยายกำลังภายใน". โดย หนังสือพิมพ์ Chinese whispers. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)
25. ↑  ""องเหม่ยหลิง ติดหนึ่งในสิบอันดับสุดยอดนักแสดงยอดนิยมแห่งปี". โดย barbarayung. ธันวาคม 19, 2526. สืบค้นเมื่อ กรกฎาคม 13, 2561. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
26. ↑  ""สุดยอดละครชุดยอดนิยมสูงสุดทั่วเอเชีย"". โดย China.org.cn. มิถุนายน 25, 2557. สืบค้นเมื่อ กรกฎาคม 15, 2561. `{{cite web}}`: ตรวจสอบค่าวันที่ใน: `|accessdate=` (help)
27. ↑  หยี่กว้าน (พฤษภาคม 8, 2560). ""รางวัล CCTV Awards จัดให้ละครมังกรหยกชุดนี้ เป็นเวอร์ชันที่ได้รับความนิยมสูงสุดตลอดกาล"". โดย Hket. สืบค้นเมื่อ สิงหาคม 2, 2561. `{{cite web}}`: ตรวจสอบค่าวันที่ใน: `|accessdate=` (help)
28. ↑  ""มังกรหยก2526 เป็นเวอร์ชันที่คลาสิคที่สุด"". โดย bastillepost. กุมภาพันธ์ 6, 2560. สืบค้นเมื่อ สิงหาคม 2, 2561. `{{cite web}}`: ตรวจสอบค่าวันที่ใน: `|accessdate=` (help)
29. ↑  "Apollo News Network" (พฤษภาคม 14, 2555). "อึ้งย้ง องเหม่ยหลิง เป็นเวอร์ชันที่ดีที่สุด". โดย aboluowang. สืบค้นเมื่อ กรกฎาคม 5, 2561. `{{cite web}}`: ตรวจสอบค่าวันที่ใน: `|accessdate=` (help)
30. ↑  Christopher (สิงหาคม 19, 2556). ""เปรียบเทียบ อึ้งย้ง 14 เวอร์ชัน"". โดย gamme.com.tw. คลังข้อมูลเก่าเก็บจากแหล่งเดิมเมื่อ 2018-06-03. สืบค้นเมื่อ กรกฎาคม 5, 2561. `{{cite web}}`: ตรวจสอบค่าวันที่ใน: `|accessdate=` (help)
31. ↑  "ฝ่ายประชาสัมพันธ์" (กันยายน 6, 2559). "มังกรหยก 2526 เป็นเวอร์ชันที่ดีที่สุด". โดย สยามดารา. คลังข้อมูลเก่าเก็บจากแหล่งเดิมเมื่อ 2018-09-13. สืบค้นเมื่อ กรกฎาคม 11, 2561. `{{cite web}}`: ตรวจสอบค่าวันที่ใน: `|accessdate=` (help)
32. ↑  Wang Zhiping (มีนาคม 4, 2560). ""อึ้งย้งในดวงใจ องเหม่ยหลิง"". โดย ซินล่าง คอร์ป. สืบค้นเมื่อ มิถุนายน 18, 2560. `{{cite web}}`: ตรวจสอบค่าวันที่ใน: `|accessdate=` (help)
33. ↑  "มังกรหยก 2526 เป็นเวอร์ชันที่คลาสสิกที่สุด". โดย bkkclub. พฤษภาคม 10, 2557. คลังข้อมูลเก่าเก็บจากแหล่งเดิมเมื่อ 2017-05-05. สืบค้นเมื่อ กรกฎาคม 11, 2561. `{{cite web}}`: ตรวจสอบค่าวันที่ใน: `|accessdate=` (help)
34. ↑  林夕 (December 30, 1986). "เพลงจีน(ฮ่องกง) ในช่วงสิบปี（76-86）". *號外*. HK.
35. ↑  雅雅 (1983-08-04). "10 อันดับเพลงยอดเยี่ยมแห่งปี 1983 ‧ ประกาศเพลงที่เลือกสำหรับซีซันที่สอง". *"Hong Kong TV"* (822): 146.
36. ↑  黃志華 (1989-12-01). "มองย้อนกลับไปที่ยุค 80s ตอนพิเศษ 1". *Music Bus「音樂通信」(163期)*. 香港.
37. ↑  黃志華 (1989-12-15). "มองย้อนกลับไปที่ยุค 80 ตอนพิเศษ 2". *Music Bus「音樂通信」(164期)*. 香港.
38. ↑  ""รางวัลเพลงจีนทองคำ" เพลงละครสุดคลาสสิคในรอบ 30 ปี"". รางวัลเพลงจีนทองคำ. 2010-12-18. คลังข้อมูลเก่าเก็บจากแหล่งเดิมเมื่อ 2014-09-26.

แหล่งข้อมูลอื่น
---------------

* มังกรหยก ที่อินเทอร์เน็ตมูวีเดตาเบส





| * ด
* ค
* ก
จักรวาลของ กิมย้ง |
| --- |
| นิยายขนาดยาว | แปดเทพอสูรมังกรฟ้า • มังกรหยก • มังกรหยก ภาค 2 • ดาบมังกรหยก • กระบี่ใจพิสุทธิ์ • กระบี่เย้ยยุทธจักร • มังกรทลายฟ้า • เพ็กฮวยเกี่ยม • อุ้ยเสี่ยวป้อ • จอมใจจอมยุทธ • จิ้งจอกภูเขาหิมะ |
| เรื่องสั้น | กระบี่นางพญา • เทพธิดาม้าขาว • ดาบนกเป็ดน้ำ • จิ้งจอกอหังการ |
| สุดยอดฝีมือที่ปรากฏ | อาแช • หลวงจีนหอไตร • ลิ้มเซียวเอ็ง • เฮ้งเต็งเอี้ยง • อาวเอี๊ยงฮง • จิวแป๊ะทง • เตียซำฮง • ฟงชิงหยาง • อู๋หยาจื่อ • ตังฮึงปุ๊กป้าย • เซียซิหยี • เจี๊ยะพั่วเทียน • จอมยุทธหญิงชุดเหลือง • โอ้วเจ่กตอ |
| ยอดฝีมือไม่ปรากฏ | ต๊กโกวคิ้วป้าย • อึ้งเซียะ • โจ้วซือเอี้ย • เซียวเหยาจื่อ • ขันทีวังหลวง • ลิ้มเอี่ยงโต่ว |
| ค่ายสำนัก | บู๊ตึ๊ง • ง้อไบ๊ • ช้วนจินก่า • เส้าหลิน • พรรคกระยาจก • สำนักคุนลุ้น • สำนักคงท้ง • สำนักหัวซาน • นิกายเม้งก่า • ห้าขุนเขากระบี่ • สุสานโบราณ • วังคฤธรศักดิ์สิทธิ์ • สราญรมณ์ • พรรคตะวันจันทรา • พรรคฟ้าดิน • สำนักดาวดึงส์ • สำนักกระบี่เหล็ก • สำนักฝ่ามือเหล็ก • สำนักเบญจพิษ(พรรคห้าพิษ) • หุบเขาไร้รัก • ตระกูลต้วน • ตระกูลมู่ • ตระกูลเหวิน |
| สุดยอดวิชา | เคล็ดวิชาเพลงไม้ตีสุนัข • ดรรชนีกระบี่หกชีพจร • กระบี่แคว้นเวียด • คัมภีร์เปลี่ยนเส้นเอ็น • เก้าเอี้ยง • สิบเจ็ดฝ่ามือวิญญาณสลาย • เก้าอิม • เก้ากระบี่เดียวดาย • เพลงกระบี่ปราบมาร • คัมภีร์ทานตะวัน • ซิ้นเจี่ยวเก็ง • คัมภีร์งูทอง• เพลงดาบตระกูลโอ้ว • สิบแปดฝ่ามือพิชิตมังกร • เคลื่อนย้ายจักรวาล • มหาเวทดูดดาว • พลังคางคก • ฝ่ามือเหล็กลอยน้ำ • ดรรชนีเอกสุริยัน • ดรรชนีศักด์สิทธ์ • เจ็ดหมัดพิการ • ยันต์เป็นตาย |